Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: A 253/1997. (XII. 20.) Korm. rendelet szerint az országgyűlési biztos észrevételeit a környezetvédelmi és területfejlesztési miniszter nem támogatta.
Paragraph Index: 489

(1) bekezdésében szabályozott jogállam, illetve az ebből eredő jogbiztonság elvével összefüggésben alkotmányos visszásság gyanúját eredményezi a tervezet azon rendelkezése, amely a jogalkalmazó kizárólagos mérlegelési jogkörébe utalja annak megítélését, hogy kik azok „akiknek a telekalakítás a jogát vagy jogos érdekét érinti”. (OBH 300/12/1997.) A jogszabály még nem lépett hatályba. Az építésügyi bírságról szóló környezetvédelmi és területfejlesztési miniszteri rendelet tervezete A rendelet tervezetét a Környezetvédelmi és Területfejlesztési Minisztérium küldte meg véleményezés céljából az állampolgári jogok országgyűlési biztosa részére. Az országgyűlési biztos az Alkotmány 2. § (1) bekezdésében szabályozott jogállam, illetve az ebből eredő jogbiztonság érvényesülése érdekében a tervezet kiegészítését javasolta, amelyben kezdeményezte, hogy a Központi Környezetvédelmi Alap az építésügyi bírság befizetéséről, illetve elmaradásáról a teljesítési határidő lejártát követően 8 napon belül értesítse az elsőfokú építésügyi hatóságot. Az épített környezet védelméről és alakításáról szóló 1997. évi LXXVIII. tv. 1998. január 1-jétől kezdődően ismételten bevezette az építésügyi bírság intézményét. Figyelemmel arra, hogy 1994. július 1. és 1997. december 31. között ilyen szankció nem volt, az országgyűlési biztos a tervezetbe egy „átmeneti rendelkezés” beiktatását javasolta, mely szerint az 1994. július 1. előtt megkezdett építkezések vonatkozásában, azok felfedezésétől számított 1 éven belül lehessen eljárni. (OBH 300/12/1997.) A környezetvédelmi és területfejlesztési miniszter az országgyűlési biztos ajánlását részben elfogadta. Az építésügyi

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes